NAVODILA ZA VDIRALCE

*Pri banki Slovenije ste vzeli kredit za hišo, ker pa ste bili neodgovorni in kredita niste plačevali redno, vam je banka zaplenila zbirko znamk (zaklad družine), ki vam jo je zapustil stari oče. Vaša naloga je, da se poskusite prebiti skozi banko do zaklada.*

*Ko začnete vlamljati v banko, se sproži tihi alarm. Odzivni čas policije je 10 minut. V tem času se morate prebiti do družinskega zaklada.*

**V prvi nalogi morate s pomočjo vzmeti v topu z jekleno kroglico zadeti tarčo, ki se nagiba. Ko zadenete tarčo, kroglica steče po njej in pade na induktivni senzor.** Ko ta zazna kroglico, LED-trak in indikatorska svetleča dioda posvetita zeleno.Kroglice se vračajo po klančini, zato imate neomejeno poskusov.

Priložene imate 3 jeklene kroglice.

*Ko nalogo uspešno rešite, za nadaljevanje pritisnite gumb, ki se nahaja na ohišju.*

Pri drugi nalogi figurica na začetku miruje in čaka pred laserjem, da mu omogočite prosto pot do zaklada. **Vaša naloga je, da preusmerite laserske žarke v določene fotoupore.** **Ko laser preusmerite v fotoupor, ta zmanjša upornost in laser se izključi, figurica pa nadaljuje pot do naslednjega laserja.**

Na razpolago imate vrtljive prizme, ki jih lahko premikate na določene točke, ter štiri ogledala, ki se premikajo vodoravno.